
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO TISKŪNŲ BENDRUOMENĖS CENTRUI
	
2021 m. balandžio 30 d. Nr. TS-112
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei Tiskūnų bendruomenės centro 2021 m. kovo 30 d. prašymą „Dėl patalpų panaudos“, Kėdainių rajono savivaldybės taryba  n u s p r e n d ž i a: 
1. Perduoti Tiskūnų bendruomenės centrui (asociacija, kodas 161758480) tenkinti gyvenamosios vietovės bendruomenės viešuosius poreikius 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 91,66 kv. m bendro ploto patalpas (indeksai 2-15–2-25), pastate, plane pažymėtame 1C2pb, unikalus numeris 5398-2010-7017, Kėdainių r. sav., Vilainių sen., Tiskūnų k., Tiskūnų g. 7.
2. Sutikti, kad Tiskūnų bendruomenės centras remontuotų panaudos teise valdomą turtą.
3. Įgalioti Kėdainių rajono savivaldybės administracijos Vilainių seniūnijos seniūną pasirašyti 1 punkte nurodyto turto panaudos sutartį ir perdavimo–priėmimo aktą.
	Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

